The Accidental Prime Minister: मनमोहन सिंह बने अनुपम खेर ने खोला राज, शूटिंग के पहले दिन हुआ कुछ ऐसा- Video  
11 जनवरी को रिलीज होगी फिल्म
विजय गुट्टे हैं फिल्म के डायरेक्टर
अनुपम खेर बने हैं मनमोहन सिंह
'द एक्सिडेंटल प्राइम मिनिस्टर (The Accidental Prime Minister)' में पूर्व प्रधानमंत्री और कांग्रेस नेता मनमोहन सिंह (Manmohan Singh) का किरदार निभा रहे अनुपम खेर (Anupam Kher) लगातार अपने इंस्टाग्राम (Instagram) एकाउंट पर फिल्म से जुड़े वीडियो डाल रहे हैं और संजय बारू की किताब पर आधारित फिल्म के बारे में जानकारी दे रहे हैं. अनुपम खेर (Anupam Kher) ने अपने सोशल मीडिया एकाउंट पर दो वीडियो डाले हैं, एक वीडियो में वे उस जगह के बारे में बता रहे हैं जहां 'द एक्सिडेंटल प्राइम मिनिस्टर (The Accidental Prime Minister)' की शूटिंग की गई थी. फिल्म के पहले दिन के एक्सपीरियंस भी 'द एक्सिडेंटल प्राइम मिनिस्टर' के डायरेक्टर और प्रोड्यूसर शेयर कर रहे हैं.
A post shared by Anupam Kher (@anupampkher) on Jan 5, 2019 at 11:23pm PST
'द एक्सिडेंटल प्राइम मिनिस्टर (The Accidental Prime Minister)' में मनमोहन सिंह (Manmohan Singh) का रोल कर रहे अनुपम खेर (Anupam Kher)  ने अपने इंस्टाग्राम शूटिंग के पहले दिन का वीडियो डालते हुए लिखा हैः 'हमने 'द एक्सिडेंटल प्राइम मिनिस्टर' की शूटिंग 2 अप्रैल, 2018 को इंग्लैंड में शुरू की थी. डायरेक्टर विजय गुट्टे (Vijay Gutte) और प्रोड्यूसर सुनील बोहार के साथ पहली बार काम कर रहा हूं, मैंने शूटिंग के पहले दिन उनकी राय पूछा. उनके साथ ये बातचीत हुई.'
A post shared by Anupam Kher (@anupampkher) on Jan 5, 2019 at 11:03pm PST
'द एक्सिडेंटल प्राइम मिनिस्टर (The Accidental Prime Minister)' की शूटिंग किस इलाके में हुई, इसके बारे में भी अनुपम खेर (Anupam Kher) ने पोस्ट डाली है: 'हमारी फिल्म 'द एक्सिडेंटल प्राइम मिनिस्टर' की 60 फीसदी से ज्यादा शूटिंग इंग्लैंड के उत्तरी हिस्से में स्थित स्किप्टन के बोरो मेंशन में हई. बाहर मौसम बहुत सर्द और कोहरे से भरा था. लेकिन अंदर टीम जानती थी कि हम कुछ हटकर कर रहे हैं. प्राइम मिनिस्टर ऑफिस के सीन यहीं फिल्माए गए हैं.'

संजय बारू (Sanjay Baru) की किताब पर आधारित फिल्म 'द एक्सिडेंटल प्राइम मिनिस्टर (The Accidental Prime Minister)' 11 जनवरी को रिलीज हो रही है. फिल्म में संजय बारू का रोल अक्षय खन्ना कर रहे हैं. 'द एक्सिडेंटल प्राइम मिनिस्टर' में राहलु गांधी, प्रियंका गांधी और सोनिया गांधी के किरदार भी नजर आएंगे. 'द एक्सिडेंटल प्राइम मिनिस्टर (The Accidental Prime Minister)' का ट्रेलर रिलीज होने के बाद से 5 करोड़ व्यू का आंकड़ा पार कर चुका है.